Temeljem čl. 19. i čl. 29.Statuta Pučkog otvorenog učilišta „Ante Babić“ Umag - Università popolare aperta «Ante Babić» Umago, nastavno: Učilište (KLASA: 011-02/25-01/1; URBROJ: 2105-5-9-01-25-5) od dana 17. travnja 2025. godine, na prijedlog ravnateljice te nakon prethodno pribavljene suglasnosti Gradonačelnika Grada Umaga (KLASA: 007-04/25-01/11; URBROJ: 2163-9-02-25-2) od dana 25. kolovoza 2025. godine, Upravno vijeće Učilišta dana 28. kolovoza 2025. godine donosi

**O D L U K U**

**O V I S I N I N A K N A D A**

**Članak 1.**

 Ovom Odlukom utvrđuje se visina naknada za sve programe obrazovanja odraslih koji se izvode u okviru djelatnosti Učilišta i visina naknada za povremeni najam i korištenje prostora Učilišta, osim zatvorenih prostora namijenjenih za ugostiteljsku djelatnost koji se u tu svrhu daju u zakup putem javnog natječaja.

**Članak 2.**

 Pohađanje osnovnoškolskog obrazovanja odraslih – pojedinih obrazovnih razdoblja, u pravilu je za krajnje korisnike besplatno, a visina naknade definirat će se u skladu s naputcima MZOM RH i nadležnog Upravnog odjela Grada Umaga.

**Članak 3.**

 Visina naknade za sve formalne obrazovne programe koji su na samofinanciranju propisuje se u sljedećoj tablici:

|  |  |  |  |  |
| --- | --- | --- | --- | --- |
| **Naziv programa obrazovanja** | **Vrsta kvalifikacije** | **UKUPNI** **BROJ** **sati** | **CSVET** **bodovi** | **UKUPNO****EUR** |
| Knjigovođa  | Djelomična kvalifikacija  | 250 | 14 | 760,00 |
| Asistent za upravljanje projektima | Djelomična kvalifikacija | 250 | 14 | 760,00 |
| Upravljanje osobnim financijama | Mikrokvalifikacija | 75 | 3 | 150,00 |
| Korištenje proračunske tablice u poslovanju | Mikrokvalifikacija | 125 | 5 | 350,00 |
| Temeljne digitalne vještine(za zaposlene osobe) | Mikrokvalifikacija | 100 | 4 | 150,00 |
| Izrada poslovnog plana | Mikrokvalifikacija | 50 | 2 | 100,00 |

**Članak 4.**

Visina naknade za programe financirane putem vaučera HZZ-a, propisuje se u slijedećoj tablici:

|  |  |  |  |  |  |  |
| --- | --- | --- | --- | --- | --- | --- |
| **Naziv programa obrazovanja** | **Vrsta kvalifikacije** | **UKUPNI****BROJ** **sati** | **CSVET** **bodovi** | **SUFINAN-CIRANJE****polaznika** |  **VAUČER** **HZZ** | **UKUPNO****EUR** |
| Njegovatelj/njegovateljica u institucionalnoj i vaninstitucionalnoj skrbi o starijim i nemoćnim osobama | djelomična kvalifikacija  | 775 | 31 | - | 1.079,67 | 1.079,67 |
| Pomoćnici u nastavi  | djelomična kvalifikacija | 250 | 10 | - | 647,98 | 647,98 |
| Internetski marketing i brendiranje  | mikrokvalifikacija | 225 | 9 | 183,00 | 337,00 | 520,00 |
| Društveno odgovorno poslovanje  | mikrokvalifikacija | 100 | 4 | - | 170,28 | 170,28 |
| Gospodarenje otpadom  | mikrokvalifikacija |  75 | 3 |  | 490,16 |  490,16 |
| Klasične i korektivne tehnike šminkanja  | mikrokvalifikacija | 200 | 8 | - | 625,77 | 625,77 |
| Klasične ručne masažne tehnike  | mikrokvalifikacija | 275 | 12 | - | 867,26 | 867,26 |
| Ekološka proizvodnja ljekovitog bilja  | mikrokvalifikacija | 175 | 7 | - | 1.565,96 | 1.565,96 |
| Ekološka proizvodnja voća | mikrokvalifikacija | 225 | 9 | - | 2.321,07 | 2.321,07 |
| Ekološka proizvodnja povrća | mikrokvalifikacija | 250 | 10 | - | **2.331,20**  | **2.331,20**  |
| Priprema i posluživanje barskih mješavina | mikrokvalifikacija | 175 | 7 | - | 575,00 | 575,00 |
| Temeljne digitalne vještine | mikrokvalifikacija | 100 | 4 | - | 504,14 | 504,14 |
| Operativni djelatnik za sigurnost i CZ u odgojno obraz. ustanovama | djelomična kvalifikacija | 250 | 10 | - | 643,39 | **643,39** |

Prilikom realizacije programa mikrokvalifikacija i djelomičnih kvalifikacija, putem sustava vaučera za koje Učilište posjeduje Rješenje Ministarstva znanosti i obrazovanja RH, ili će ga pribaviti nakon donošenja ove Odluke, primjenjivat će se cijene koje je za svaki pojedinačni program odredilo provedbeno tijelo, Hrvatski zavod za zapošljavanje, te će se isti smatrati dijelom ove Odluke o visini naknada.

Ukoliko cijena koju je odredio HZZ nije dostatna za pokrivanje troškova programa, Učilište će odrediti cijenu sufinanciranja od strane polaznika, temeljem realnih troškova svakog pojedinačnog programa.

**Članak 5.**

 Visina naknade učenje formalnih programa stranih jezika te neformalnog tečaja hrvatskog jezika za strance, propisuje se u slijedećoj tablici:

|  |  |  |  |
| --- | --- | --- | --- |
| **FORMALNI PROGRAMI UČENJA STRANIH JEZIKA** | **Stupanj** | **Br. sati** | **EUR** |
| Programi učenja stranih jezika – za svaki stupanj učenja prema europskom referentnom okviru: | A1, A2, B2 i C2  |  140 | 600,00 |
| B1 i C1  |  280 |  1.200,00 |
| Utvrđivanje razine znanja stranog jezika polaganjem ispita u cilju dobivanja potvrde o istom: | A1 i A2 |  | 250,00 |
| B1 i B2 |  | 300,00 |
| C1 i C2 |  | 350,00 |

|  |  |  |  |
| --- | --- | --- | --- |
| **NEFORMALNI TEČAJ JEZIKA**  | **Vrsta tečaja** | **Br. sati** | **EUR** |
| Program učenja hrvatskog jezika za strance | Opći jezik | 60 |  290,00 |

U slučaju realizacije drugih obrazovnih programa koji nisu navedeni u stavku 2. ovog članka, Učilište će visinu naknade za pohađanje istih odrediti u ovisnosti o troškovima izvođenja tih programa.

U slučaju da polaznik kontinuirano upiše i uspješno završi dva programa formalnog obrazovanja, za treći (3.) program formalnog obrazovanja odobrava mu se 10% popusta u odnosu na cijenu upisanog programa.

U slučaju da polaznik kontinuirano upiše i uspješno završi tri programa formalnog obrazovanja, za četvrti (4.) program formalnog obrazovanja, za isti i za svaki sljedeći program formalnog obrazovanja odobrava mu se 15% popusta u odnosu na cijenu upisanog programa.

**Članak 6.**

Visina naknada za neformalne obrazovne programe Učilišta za treću životnu dob propisuje se kako slijedi:

|  |  |
| --- | --- |
| **NEFORMALNI OBRAZOVNI PROGRAMI - PARTICIPACIJA POLAZNIKA** | **EUR** |
| Tečajevi stranih jezika  | 50,00 |
| Tečajevi informatike  | 50,00 |
| Radionica crtanja i slikanja  | 50,00 |
| Radionica ABECEDA kreativnog pisanja | 50,00 |

Učilište može organizirati i druge neformalne obrazovne programe namijenjene djeci i mladima te osobama treće životne dobi, samostalno ili u suradnji s drugim ustanovama, kod kojih će visina participacije biti definirana u ovisnosti o troškovima provedbe istih.

**Članak 7.**

U slučaju da Grad Umag, radi postizanja ciljeva iz strateških dokumenata Grada, vezanih na smanjenje broja nezaposlenih, smanjenje socijalne isključenosti pojedinaca i podizanja razine obrazovanja građana, od Učilišta naruči provedbu pojedinih obrazovnih programa, ili na postojeće obrazovne programe uputi nezaposlene osobe i osobe slabijeg imovnog stanja, troškove provedbe tih programa ili dijela programa pokriva Grad Umag, u visini stvarno nastalih troškova provedbe programa.

**Članak 8.**

Visina naknade korištenja prostora za realizaciju programa čiji su nositelji druge obrazovne ili visokoškolske ustanove s kojima Učilište ima potpisan Ugovor o poslovnoj suradnji na poslovima obrazovanja odraslih u svrhu provođenja formalnih ili neformalnih programa, a odnosi se na logističku i administrativnu potporu Učilišta Umag, regulira se Ugovorom o suradnji između dviju ustanova, za svaku ustanovu posebno sukladno troškovima korištenja prostora i stupnju angažiranosti Učilišta Umag u provedbi predmetnog programa.

**Članak 9.**

Visina naknada za povremeni najam i korištenje prostora i opreme utvrđuje se u osnovnom iznosu navedenom u sljedećoj tablici:

|  |  |  |
| --- | --- | --- |
| **Vrsta najma** | **Vrijeme korištenja** | **EUR** |
| Dvorana br. 1 | do 4 sata korištenja | 55,00 |
| do 6 sati korištenja | 95,00 |
| cjelodnevni najam (više od 6 sati) | 130,00 |
| Dvorana br. 3 | do 4 sata korištenja | 80,00 |
| do 6 sati korištenja | 120,00 |
| cjelodnevni najam (više od 6 sati) | 160,00 |
| Informatički praktikum (br.4) s 15 računala | do 4 sata korištenja | 120,00 |
| do 6 sati korištenja | 160,00 |
| cjelodnevni najam (više od 6 sati) | 200,00 |
| Učionice br. 2, 6, 7, 8 | do 4 sata korištenja | 40,00 |
| do 6 sati korištenja | 80,00 |
| cjelodnevni najam (više od 6 sati) | 120,00 |

 Visina najma svih prostorija u dane vikenda uvećava se za 30%.

**Članak 10.**

Ravnatelj pridržava pravo priznavanja posebnih uvjeta zakupa za pravne subjekte od posebnog značenja za Grad Umag ili Učilište.

Povremeno korištenje prostora od strane udruga građana, ustanova i drugih tijela državne i lokalne samouprave i uprave, koja obavljaju djelatnost od javnog interesa, pod uvjetom da isto ne ometa raspored obrazovnih aktivnosti, Učilište će omogućiti bez naknade.

**Članak 11.**

Odluka stupa na snagu danom donošenja.

Danom stupanja na snagu ove Odluke prestaje važiti Odluka o visini naknada Pučkog otvorenog učilišta „Ante Babić“ Umag (KLASA: 400-07/24-01/08; URBROJ: 2105-5-9-01-24-4) od 11. rujna 2024. godine.

KLASA: 400-07/25-01/7

URBROJ: 2105-5-9-01-25-5

Umag, 28. kolovoza 2025.

Predsjednica Upravnog vijeća:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Eva Vrtovec, dipl. oec.

|  |
| --- |
| *Napomena: Riječi i pojmovni sklopovi koji imaju rodno značenje korišteni u ovom dokumentu (odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini*. |